**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ՕՏԱՐԵՐԿՐԱՑԻՆԵՐԻ ՄԱՍԻՆ» ՕՐԵՆՔՈՒՄ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**

**Հոդված 1.** «Օտարերկրացիների մասին» 2006 թվականի դեկտեմբերի 25-ի ՀՕ-47-Ն օրենքի (այսուհետ՝ Օրենք) 6-րդ հոդվածում՝

1) 3-րդ մասում լրացնել հետևյալ բովանդակությամբ երկրորդ նախադասություն․

«Հայաստանի Հանրապետության տարածք օտարերկրացիների մուտքը չթույլատրելու վերաբերյալ կայացվում է գրավոր որոշում։»․

2) լրացնել հետևյալ բովանդակությամբ 3․4-րդ մաս․

«3․4․ Հայաստանի Հանրապետության տարածք օտարերկրացիների մուտքը չթույլատրվելու մասին որոշումը կարող է բողոքարկվել դատական կարգով, ինչը կասեցնում է օտարերկրացու վերադարձը։»։

**Հոդված 2․** Օրենքի 15-րդ հոդվածում լրացնել հետևյալ բովանդակությամբ 1․1-ին մաս․

«1․1․ Ժամանակավոր կացության կարգավիճակ տրվում է նաև այն օտարերկրացուն, ում նկատմամբ կիրառելի են սույն օրենքի 32-րդ հոդվածով նախատեսված արտաքսումն արգելող հանգամանքները։»։

**Հոդված 3․** Օրենքի 19-րդ հոդվածում լրացնել հետևյալ բովանադակությամբ 3-րդ մաս․

«3․ Սույն հոդվածով նախատեսված դրույթները չեն տարածվում կացության կարգավիճակ տալու՝ սույն օրենքի 15-րդ հոդվածի 1․1-ին մասով սահանված հիմքերի վրա։»։

**Հոդված 4․** Օրենքի 21-րդ հոդվածի 1-ին մասի դ) կետի «հասարակական կարգին» բառերից հետո լրացնել «, բացառությամբ սույն օրենքի 15-րդ հոդվածի 1․1-ին մասով սահմանված հիմքերով տրված կացության կարգավիճակի» բառերը։

**Հոդված 5․** Օրենքի 32-րդ հոդվածում՝

1. 1-ին մասի 2-րդ պարբերությունն ուժը կորցրած ճանաչել․
2. 2-րդ մասի առաջին կետի «բնակվում են Հայաստանի Հանրապետությունում կամ» բառերից հետո լրացնել «արտաքսումը չի բխում նրա լավագույն շահից, ներառյալ՝ երբ նրա ծագման երկրում առկա է երեխայի իրավունքների խախտման կամ անվերականգնելի վնասի ենթարկվելու վտանգ կամ» բառերը․
3. լրացնել հետևյալ բովանդակությամբ 4-րդ մաս․

«4․ Մարդասիրական հիմքով օտարերկրացու արտաքսումը կարող է արգելվել, եթե առկա է կյանքին վտանգ սպառնացող կամ ծանր հիվանդություն, և վերադարձը իր ծագման երկիր կարող է իրական վտանգ ստեղծել օտարերկրացու համար՝ էականորեն նվազեցնելով կյանքի տևողությունը կամ հանգեցնելով առողջական վիճակի լուրջ, արագ և անդառնալի անկման, ուժեղ ցավերի, ներառյալ՝ երբ համապատասխան բժշկական օգնությունը հասանելի չէ ծագման երկրում։»։

**Հոդված 6.** Օրենքի 33-րդ հոդվածում լրացնել հետևյալ բովանդակությամբ երկրորդ նախադասություն․

«Օտարերկրացին ունի անվճար իրավաբանական օգնության իրավունք, որի իրականացումը ապահովվում է միգրացիայի և քաղաքացիության բնագավառում պետական կառավարման լիազոր մարմնի կամ դատարանի կողմից՝ «Փաստաբանության մասին» օրենքի 41-րդ հոդվածով սահմանված կարգով։»։

**Հոդված 7․** Օրենքի 39-րդ հոդվածում «-իրեն հասկանալի լեզվով կամ թարգմանչի միջոցով իմանալ իր ձերբակալման և պահման պատճառների մասին,» բառերից հետո լրացնել «-իր համար հասկանալի լեզվով տեղեկատվություն ստանալ Հայաստանի Հանրապետությունում ապաստանի հայց ներկայացնելու հնարավորության մասին, ինչպես նաև ստանալ անվճար իրավաբանական օգնություն տեսակցության կամ, անհրաժեշտության դեպքում, տեսակապի միջոցով՝ «Փախստականների և ապաստանի մասին» օրենքի 16․1-ին և «Փաստաբանության մասին» օրենքի 41-րդ հոդվածներով սահմանված կարգով,» բառերը։

**Հոդված 8․** Սույն օրենքն ուժի մեջ է մտնում պաշտոնական հրապարակմանը հաջորդող օրվանից։

**Հանրապետության նախագահ Վ. ԽԱՉԱՏՈՒՐՅԱՆ**

« » « » 2025 թ.

ք․ Երևան